नए नियमों से गेंदबाजों को नुकसान : आकिब  
पाक के सहायक कोच आकिब जावेद का मानना है कि 16वें से 40वें ओवर के बीच ही पावरप्ले लेने और दो नई गेंदों के इस्तेमाल के नियमों से गेंदबाजों को नुकसान हो सकता है।
पाकिस्तान के सहायक कोच आकिब जावेद का मानना है कि हर पारी के 16वें से 40वें ओवर के बीच ही पावरप्ले लेने और दो नई गेंदों के इस्तेमाल के नियमों से गेंदबाजों को नुकसान हो सकता है। पाकिस्तान के पूर्व तेज गेंदबाज आकिब ने कहा कि इस नियम से तेज गेंदबाजों का फोकस रिवर्स स्विंग से नई गेंद की पारंपरिक स्विंग की ओर चला जाएगा।  उन्होंने यहां तेज गेंदबाजों के फास्ट ट्रैक शिविर के दौरान पत्रकारों से कहा,  गेंदबाजों को अब पारंपरिक स्विंग पर ध्यान देना होगा। आकिब ने कहा , मुझे लगता है कि इसका पूरा फायदा नई गेंद के गेंदबाजों को मिलेगा। जहां तक रिवर्स स्विंग का सवाल है तो कुछ पिचों को गेंद के अनुरूप बदला जा सकता है। इससे ही वे रिवर्स स्विंग पैदा कर सकेंगे।